rejauldu/bengali-wikipedia huggingface dataset:
জ্যাকলিন সিমোনো (; জন্ম: ২৯ সেপ্টেম্বর ১৯৯৬) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  সিমোনো কানাডার হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন জ্যাকলিন সিমোনো ১৯৯৬ সালের ২৯শে সেপ্টেম্বর তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন সিমোনো কানাডার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি অদ্রি লামোতের সাথে কানাডার দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৪৯২.৪২৭ পয়েন্ট অর্জন করে ৯ম স্থান অধিকার করেছেন; যেখানে টেকনিকাল এবং ফ্রি রুটিনে তারা যথাক্রমে ২০১.৫১৬৭ এবং ২৯০.৯১০৩ পয়েন্ট পেয়েছিলেন।  এছাড়াও তিনি স্কারলেট ফিন, অদ্রি লামোত, জনি নিউম্যান, রাফায়েল প্লঁত, কেনজি প্রিডেল, ক্লেয়ার শেফেল এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী সাঁতারু বিষয়শ্রেণী:কানাডীয় সমলয় সাঁতারু বিষয়শ্রেণী:কানাডার অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:সমলয় সাঁতারে প্যান আমেরিকান গেমস পদক বিজয়ী বিষয়শ্রেণী:২০১৯ প্যান আমেরিকান গেমসের সমলয় সাঁতারু বিষয়শ্রেণী:২০১৫ প্যান আমেরিকান গেমসের সমলয় সাঁতারু বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২১শ শতাব্দীর কানাডীয় নারী ক্রীড়াবিদ
উইলিয়াম হুকিসন  (১১ মার্চ ১৭৭০১৫ সেপ্টেম্বর ১৮৩০) ছিলেন একজন ব্রিটিশ রাষ্ট্রনায়ক, অর্থদাতা এবং লিভারপুল সহ বেশ কয়েকটি নির্বাচনী এলাকার সংসদ সদস্য।  তিনি রবার্ট স্টিফেনসনের অগ্রগামী লোকোমোটিভ রকেট দ্বারা দৌড়ে গিয়ে মারাত্মকভাবে আহত হওয়ার কারণে বিশ্বের প্রথম ব্যাপকভাবে রিপোর্ট করা রেল যাত্রীর হতাহতের ঘটনা হিসাবে পরিচিত (তবে, প্রথম রেল দুর্ঘটনাটি ৯ বছর আগে ঘটেছিল)। থাম্ব|উইলিয়াম হাস্কিসনের শেষ উইলের পৃষ্ঠা 1   তথ্যসূত্র    বহিঃসংযোগ      William Huskisson page on the Peel Web.    A Piece of Lowton History has information about Huskisson's death and memorial.  বিষয়শ্রেণী:মরপেথের যুক্তরাজ্যের সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:যুক্তরাজ্যের সংসদ সদস্য ১৮০৭-১৮১২ বিষয়শ্রেণী:যুক্তরাজ্যের সংসদ সদস্য ১৮০৬-১৮০৭ বিষয়শ্রেণী:যুক্তরাজ্যের সংসদ সদস্য ১৮০২-১৮০৬ বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:কর্নওয়ালের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:লিভারপুলের যুক্তরাজ্যের সংসদ সদস্য বিষয়শ্রেণী:১৮৩০-এ মৃত্যু বিষয়শ্রেণী:১৭৭০-এ জন্ম বিষয়শ্রেণী:মরপেথের গ্রেট ব্রিটেনের সংসদ সদস্য বিষয়শ্রেণী:যুক্তরাজ্যের কমন্সসভার নেতা বিষয়শ্রেণী:যুদ্ধ ও উপনিবেশের রাষ্ট্র সচিব বিষয়শ্রেণী:বাণিজ্য বোর্ডের সভাপতি
সুদূরপশ্চিম প্রদেশ () নেপালের নবগঠিত সাতটি প্রদেশের অন্যতম। ২০১৫ সালের ২০ সেপ্টেম্বর প্রণীত নতুন সংবিধানের মাধ্যমে পূর্বতন সুদূর পশ্চিমাঞ্চল বিকাস ক্ষেত্রের সীমানা নিয়ে সুদূরপশ্চিম প্রদেশ গঠিত হয়। সুদূরপশ্চিম প্রদেশের উত্তরে চীনের তিব্বত স্বায়ত্তশাসিত অঞ্চল, পূর্বে কর্ণালী প্রদেশ ও প্রদেশ নং ৫, পশ্চিমে ভারতের উত্তরাখণ্ড এবং দক্ষিণে ভারতের উত্তর প্রদেশ অবস্থিত। ২০১৮ সালের সেপ্টেম্বরে প্রদেশ নং ৭-এর নবনির্বাচিত জনপ্রতিনিধিদের ভোটে প্রদেশের স্থায়ী নাম হিসেবে "সুদূরপশ্চিম প্রদেশ" নির্ধারিত হয়। এরপর ২০১৮ সালের ২৮ সেপ্টেম্বর গোদাবরীকে প্রদেশের রাজধানী হিসেবে ঘোষণা করা হয়।   ইতিহাস   রাজা দীপ শাহী ১৭৯০ সালে নেপাল থেকে বিতাড়িত হয়ে অউধ রাজ্যের তরাই অঞ্চলে (বর্তমান উত্তর প্রদেশের লখিমপুর খেরি জেলা) আসেন এবং ব্রিটিশ রাজের অধীনে খাইরিগড়ে খাইরগড়-সিংহাই রাজ্য প্রতিষ্ঠা করেন।http://members.iinet.net.au/~royalty/ips/k/khairigarh কাঞ্চনপুর পরগনা (বর্তমান কাঞ্চনপুর ও কৈলালী জেলা) তার জমিদারীর অংশ ছিল। খাইরিগড়ের সেনাদের পরাস্ত করে তিনি বানজারা এলাকায় অধিকার প্রতিষ্ঠা করেন এবং এই পরগনার দখল পান। সেইসাথে ভূরের অংশবিশেষও দখল করতে সমর্থ হন। ১৯৪৭ সালে ভারত স্বাধীন হলে তার জমিদারী ভারতের অন্তর্ভুক্ত হয়।  ২০১৫ সালে সুদূরপশ্চিম প্রদেশ গঠিত হওয়ার পূর্বে এই অঞ্চলটি সুদূর পশ্চিমাঞ্চল বিকাস ক্ষেত্রের অন্তর্ভুক্ত ছিল। প্রদেশ গঠিত হওয়ার সময় এর সীমানায় কোনো পরিবর্তন আনা হয়নি।   সরকার ও প্রশাসন  সুদূরপশ্চিম প্রদেশের প্রধান প্রশাসনিক কর্মকর্তা হলেন গভর্নর মোহন রাজ মল্ল। প্রাদেশিক সরকারের মুখ্যমন্ত্রী ত্রিলোচন ভট্ট এবং প্রদেশের বিচার বিভাগের প্রধান দিপায়ল হাইকোর্টের প্রধান বিচারপতি যজ্ঞপ্রসাদ বাস্যাল।  সুদূরপশ্চিম প্রদেশের প্রাদেশিক পরিষদ প্রদেশ সভার আসন সংখ্যা ৫৩। নেপালের কেন্দ্রীয় প্রতিনিধি সভার ১৬ জন সদস্য এই প্রদেশ থেকে নির্বাচিত হন।  প্রদেশ সভা হলো প্রতিটি প্রদেশের এক কক্ষবিশিষ্ট সংসদ। প্রদেশ সভার সদস্যরা জনগণের সরাসরি ভোটে নির্বাচিত হন। প্রতিটি প্রদেশ সভার মেয়াদ পাঁচ বছর। সুদূরপশ্চিম প্রদেশের প্রদেশ সভার অস্থায়ী কার্যালয় ধনগড়ীর জেলা সমন্বয় কমিটি হলে অবস্থিত।   প্রশাসনিক বিভাগসমূহ   thumb|সুদূরপশ্চিম প্রদেশের জেলাসমূহের মানচিত্র|242x242px  সুদূরপশ্চিম প্রদেশের জেলার সংখ্যা ৯টি। প্রতিটি জেলার প্রশাসন জেলা সমন্বয় সমিতি এবং জেলা প্রশাসন কর্মকর্তা কর্তৃক পরিচালিত হয়। প্রতিটি জেলা আবার বিভিন্ন গ্রাম ও নগরপালিকায় বিভক্ত। সুদূরপশ্চিম প্রদেশে একটি উপ-মহানগর, ৩৩টি নগর এবং ৫৪টি গ্রাম পালিকা রয়েছে।  সুদূরপশ্চিম প্রদেশের জেলাগুলো হলো:  অছাম জেলা  কাঞ্চনপুর জেলা  কৈলালী জেলা  দার্চুলা জেলা  ডডেলধুরা জেলা  ডোটী জেলা  বঝাঙ জেলা  বাজুরা জেলা  বৈতডী জেলা   জনসংখ্যা   সুদূরপশ্চিম প্রদেশের জনসংখ্যা প্রায় ২,৫৫২,৫১৭ জন (নেপালের মোট জনসংখ্যার প্রায় ৯.৬৩%)। জনসংখ্যার ঘনত্ব প্রতি বর্গ কিলোমিটারে ১৩০ জন। জনসংখ্যার বৃদ্ধির হার ১.৫৩%। পুরুষ জনগোষ্ঠী ১,২১৭,৮৮৭ জন ও মহিলা ১,৩৩৪,৬৩০ জন (১০০০ জন মহিলার বিপরীতে ৯১২ জন পুরুষ)। প্রদেশের মোট জনসংখ্যার ৫৮.৯% (১,৫০৪,২৭৯ জন) শহরে ও ৪১.১% (১,০৪৮,২৩৮ জন) গ্রামে বসবাস করেন।   আরও দেখুন   নেপালের প্রদেশসমূহ  নেপালের জেলাগুলির তালিকা   তথ্যসূত্র   বিষয়শ্রেণী:নেপালের প্রদেশ বিষয়শ্রেণী:সুদূরপশ্চিম প্রদেশ বিষয়শ্রেণী:২০১৫-এ নেপালে প্রতিষ্ঠিত বিষয়শ্রেণী:২০১৫-এ প্রতিষ্ঠিত রাষ্ট্র ও অঞ্চল
তৌহিদ হোসেন চৌধুরী হলেন একজন বাংলাদেশী চিত্রসম্পাদক ও পরিচালক। তিনি ২০১৪ সালে দেশা: দ্য লিডার চলচ্চিত্রে সম্পাদনার জন্য জাতীয় চলচ্চিত্র পুরস্কার লাভ করেন।  নির্বাচিত চলচ্চিত্রসমূহ  চিত্রসম্পাদক    পরিচালনা   মাফিয়া (২০২২)  পুরস্কার ও মনোনয়ন  বছর  পুরস্কার  বিভাগ  চলচ্চিত্র  ফলাফল   ২০১৪  জাতীয় চলচ্চিত্র পুরস্কার  শ্রেষ্ঠ চিত্রসম্পাদক  দেশা: দ্য লিডার   ২০১৯  ভারত-বাংলাদেশ চলচ্চিত্র পুরস্কার  শ্রেষ্ঠ চিত্রসম্পাদক  পাসওয়ার্ড      তথ্যসূত্র  বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:বাংলাদেশী চিত্রসম্পাদক বিষয়শ্রেণী:শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাংলাদেশী সম্পাদক
হোশমান্দ বানু বেগম (; জন্ম  ১৬০৫) ছিলেন একজন মুঘল রাজকুমারী, যিনি ছিলেন জাহাঙ্গীরের নাতনি ও জাহাঙ্গীর পুত্র খসরু মির্জার কন্যা।  জীবনী হোশমান্দ বানু বেগম ১৬০৫ সালে জন্মগ্রহণ করেন। তার সম্পর্কে তৎকালীন জ্যোতিষীরা ভবিষ্যদ্বাণী করেছিলেন যে, তার জন্মের পর তার মুখদর্শন তার বাবা খসরুর পক্ষে মঙ্গলজনক হলেও তার দাদা জাহাঙ্গীরের জন্য অমঙ্গলজনক হতে পারে। জ্যোতিষীদের পরামর্শে জাহাঙ্গীর হোশমান্দ বানু বেগম তিনে পা রাখলে তার মুখদর্শন করেন।  ১৬২৫ সালে তাহমুরাস মির্জা মুঘল শক্তির নিকট আনুগত্য স্বীকার করেন। এর আগে তার ভাই হুশাং মির্জাও মুঘল শক্তির বশ্যতা শিকার করেন। এর পরিপ্রেক্ষিতে জাহাঙ্গীর তাহমুরাস মির্জার সাথে বাহার বানু বেগমের  এবং তার ছেলে খসরু মির্জা মেয়ে হোশমান্দ বানু বেগমের সাথে হুশাং মির্জার বিয়ে দেন।  হোশমান্দ বানু বেগমের দাদা জাহাঙ্গীরের মৃত্যুর পর শাহজাহান সিংহাসনে বসলে তার বিরোধিতাকারী শাহরিয়ার, তার স্বামী হোশাং মির্জা, বাহার বানু বেগমের স্বামী তাহমুরাস মির্জা ও খসরু মির্জার ছেলে দাওয়াত বকশ এবং গারশাস্প মির্জাকে মৃত্যুদণ্ড প্রদান করেন।  এরপর বিধবাস্থায় হোশমান্দ বানু বেগম জীবনযাপন করেন। তিনি শাহজাহানের শাসনামলে মৃত্যুবরণ করেন।  তথ্যসূত্র  বিষয়শ্রেণী:১৬০৫-এ জন্ম বিষয়শ্রেণী:মুঘল রাজকুমারী বিষয়শ্রেণী:মুঘল অভিজাত বিষয়শ্রেণী:ভারতীয় রাজকীয় নারী বিষয়শ্রেণী:১৭শ শতাব্দীর ভারতীয় নারী বিষয়শ্রেণী:১৭শ শতাব্দীর ভারতীয় ব্যক্তি
__NOEDITSECTION__ স্বয়ংক্রিয় টহলদার বা অটো মডারেটর একটি স্বয়ংক্রিয় পদ্ধতি, যা মেশিন লার্নিং মডেলের সাহায্যে সম্ভাব্য খারাপ সম্পাদনাগুলো শনাক্ত এবং পূর্বাবস্থায় ফিরিয়ে আনে, যাতে উইকিপিডিয়া নির্ভরযোগ্য এবং বিশ্বাসযোগ্য থাকে। তবে এই মডেলটি সব সময় নিখুঁত নয়, তাই এটি কখনও কখনও ভালো সম্পাদনাও পূর্বাবস্থায় ফিরিয়ে আনে; এসব ক্ষেত্রে সম্পাদনা সরাসরি পূর্বাবস্থায় ফিরিয়ে নেওয়া যেতে পারে বা ভুল ইতিবাচক (false positive) হিসাবে রিপোর্ট করা যেতে পারে। অটোমডারেটরের কার্যক্রম সংশ্লিষ্ট উইকিমিডিয়া প্রকল্পের প্রশাসকরা কনফিগার করেন।  আপনি অটোমডারেটরের সম্পাদনা পর্যবেক্ষণ করতে পারেন, অথবা অটোমডারেটরের সার্বিক কার্যক্রমের পরিসংখ্যান দেখতে পারেন।    কনফিগারেশন  প্রশাসকরা যেকোনো সময় অটোমডারেটরের সেটিংস পরিবর্তন করতে পারেন এবং এটি চালু বা বন্ধ করতে পারেন।   স্বয়ংক্রিয় টহলদার কনফিগার করুন  আরও জানুন অটোমডারেটর প্রকল্প এবং এর পেছনে কাজ করা দল সম্পর্কে।    আমাদের স্বয়ংক্রিয় টহলদার উন্নত করতে সহায়তা করুন   frameless|18x18px|link=  মতামত দিন  মডারেটর টুলস দল আপনার মতামত শুনতে চায়! আমাদের সাথে যোগাযোগ করুন আমাদের আলাপ পাতায়।  frameless|18px|link= ফলস পজিটিভ রিপোর্ট করুন  যদি স্বয়ংক্রিয় টহলদার এমন কোনো সম্পাদনা পূর্বাবস্থায় ফিরিয়ে আনে, যা ফিরিয়ে আনা উচিত ছিল না, তাহলে অনুগ্রহ করে ফলস পজিটিভ রিপোর্ট করুন।
ভালসওয়া জাহাঙ্গির পুর () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে ভালসওয়া জাহাঙ্গির পুর শহরের জনসংখ্যা হল ১৫১,৪২৭ জন। এর মধ্যে পুরুষ ৫৫%, এবং নারী ৪৫%।  এখানে সাক্ষরতার হার ৫৯%, । পুরুষদের মধ্যে সাক্ষরতার হার ৬৭%, এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে ভালসওয়া জাহাঙ্গির পুর এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
দিশা পাটানি একজন ভারতীয় চলচ্চিত্র অভিনেত্রী এবং মডেল, যিনি হিন্দি ও তেলুগু চলচ্চিত্রে অভিনয় করে থাকেন। পাটানি ভারতের বারেইল্লেইতে জন্মগ্রহণ করেছিলেন। তিনি ২০১৩-এ ভারতের ইন্দোরে অনুষ্ঠিত হওয়া "ফেমিনা মিস ইন্ডিয়া", যেটি ভারতের জাতীয় সৌর্ন্দয প্রতিযোগিতা, এতে তিনি প্রথম রানার্স-আপ স্থান অর্জন করেছিলেন। চলচ্চিত্রে তার অভিষেক ঘটে ২০১৫-এর পুরি জগন্নাথের পরিচালিত লোফার-এ অভিনয়ের মাধ্যমে।  কর্মজীবন  ২০১৫-এ তিনি ক্যাডবেরি ডেইরি মিল্ক এর বিজ্ঞাপনে অংশগ্রহণ করেন যেটি তাকে ব্যাপক পরিচিত করে। তার চলচ্চিত্রে অভিষেক ঘটে ২০১৫-এ পুরি জগন্নাথের পরিচালিত লোফার চলচ্চিত্রে অভিনয়ের মাধ্যমে। ২০১৬-এ তিনি টাইগার শ্রফের সঙ্গে "বেফিকরা" নামের একটি গানের ভিডিওতে অংশগ্রহণ করেন।"Check out the teaser of Tiger Shroff and girlfriend Disha Patani's Befikra" তার এর পরবর্তী চলচ্চিত্র হচ্ছে এম.এস. ধোনি: দ্য আনটোল্ড স্টোরি। এম.এম ধনি বায়োপিকে তার অভিনয় ব্যাপকভাবে সমাদৃত হয় এবং বক্স অফিসেও ব্যাপক সাফল্য লাভ করে চলচ্চিত্রটি।  তিনি জ্যাকি চ্যানের কুং ফু ইয়োগা চলচ্চিত্রেও চুক্তিবদ্ধ হন যেটি ২০১৭-এর ৩ই ফেব্রুয়ারি মুক্তি পায়।   চলচ্চিত্রের তালিকা    বছর  চলচ্চিত্র  চরিত্র  ভাষা  ব্যাখ্যা২০১৫  লোফার  মৌনী  তেলুগু  তেলুগু অভিষেক ২০১৬ এম.এস. ধোনি: দ্য আনটোল্ড স্টোরি  প্রিয়াঙ্কা ঝা  হিন্দি  হিন্দি অভিষেক২০১৭  কুংফু ইয়োগা  আশ্মিতা  চাইনিজ, ইংরেজি, হিন্দি ইন্দো চায়না জয়েন্ট ভেঞ্চার ফিল্ম২০১৮  বাগী ২  নেহা  হিন্দি  কেন্দ্রীয় চরিত্র২০১৯ ভারতরাধাআলী আব্বাস জাফরসালমান খানের বিপরীতে প্রথম সিনেমা  পুরস্কার এবং মনোনয়ন বছরচলচ্চিত্রপুরস্কারবিষয়শ্রেণীফলাফলসূত্র.২০১৭এম.এস. ধোনি: দ্য আনটোল্ড স্টোরিবিগ জী এন্টারটেইনমেন্ট পুরস্কারসবচেয়ে চিত্তবিনোদনকর অভিনয়শিল্পী (চলচ্চিত্র) আবির্ভাব – মহিলানাটকীয় চলচ্চিত্রে সবচেয়ে চিত্তবিনোদনকর অভিনয়শিল্পী – মহিলাস্টার স্ক্রিন পুরস্কারসেরা মহিলা আবির্ভাবস্টারডাস্ট পুরস্কারসেরা অভিনয়ে আবির্ভাব (মহিলা)আন্তর্জাতিক ভারতীয় চলচ্চিত্র এ্যাকাডেমি পুরস্কারসেরা মহিলা আবির্ভাবসেরা সমর্থনকারী অভিনেত্রীভারতের অনলাইন পুরস্কারে চলচ্চিত্রসমূহসেরা আবির্ভাব – অভিনেত্রী  তথ্যসূত্র  বহিঃসংযোগ         বিষয়শ্রেণী:জীবিত ব্যক্তি বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় নারী মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বেরেলির ব্যক্তি বিষয়শ্রেণী:উত্তরপ্রদেশের অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:১৯৯২-এ জন্ম বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী বিষয়শ্রেণী:বয়স বিতর্ক
120px|120px অপারেশন পাইথন হচ্ছে ১৯৭১ সালের ভারত-পাকিস্তান যুদ্ধের সময়   অপারেশন ট্রাইডেন্টের পর পশ্চিম পাকিস্তানের বন্দর শহর করাচীতে ভারতীয় নৌবাহিনী পরিচালিত একটি নৌ-হামলার ছদ্মনাম। করাচী বন্দরে অপারেশন ট্রাইডেন্টের প্রথম হামলার পর প্রচুর ভারতীয় নৌ-জাহাজের উপস্থিতি দেখে অন্য আরেকটি হামলা পরিকল্পনার কথা আশঙ্কা করে পাকিস্তান তাদের উপকূলবর্তী এলাকায় আকাশপথে নজরদারি জোরদার করে এবং বাণিজ্য জাহাজের সাথে যুদ্ধ জাহাজ মিশিয়ে ভারতীয় নৌবাহিনীকে ধোঁকা দেওয়ার চেষ্টা করে। এই পদক্ষেপের প্রতিক্রিয়ায় ১৯৭১ সালের ৮/৯ ডিসেম্বর ভারত অপারেশন পাইথন পরিচালনা করে। তারা একটি মিসাইল বোট এবং দুইটি ফ্রিগেট নিয়ে করাচী উপকূলের অদূরে নোঙর করা জাহাজগুলোকে আক্রমণ করে। ভারতের কোন ক্ষয়ক্ষতি না হলেও পাকিস্তানি ফ্লিট ট্যাংকার পিএনএস ঢাকা মেরামতের অযোগ্যভাবে ক্ষতিগ্রস্ত হয় এবং কিমারি তেল সংরক্ষণাগার ধ্বংস করা হয়। এছাড়াও এই হামলায় করাচীতে নোঙর করা দুইটি বিদেশি জাহাজ ডুবে গিয়েছিল। (বাকি অংশ পড়ুন)
শ্যামপুর বড়ইতলা রেলওয়ে স্টেশন বাংলাদেশের ঢাকা বিভাগের ঢাকা জেলার শ্যামপুর থানায় অবস্থিত একটি রেলওয়ে স্টেশন।  ইতিহাস বিশ্বজুড়ে পাটের ক্রমবর্ধমান চাহিদা পূরণের জন্য প্রধান পাট উৎপাদনকারী এলাকা ঢাকা এবং ময়মনসিংহ থেকে কলকাতা বন্দরে পাট সরবরাহ করার জন্য উন্নতমানের যোগাযোগ ব্যবস্থার প্রয়োজন দেখা দেয়। ১৮৮৫ সালে মূলত কাঁচা পাট নদীপথে কলকাতায় আনার জন্য ঢাকা স্টেট রেলওয়ে নামে খ্যাত ময়মনসিংহ থেকে ঢাকা হয়ে নারায়ণগঞ্জ পর্যন্ত ১৪৪ কিমি দীর্ঘ মিটারগেজ রেললাইন স্থাপন করা হয়।  পরিষেবা শ্যামপুর বড়ইতলা রেলওয়ে স্টেশন নারায়ণগঞ্জ কমিউটার ও নারায়ণগঞ্জ লোকাল ট্রেন চলাচল করে।  তথ্যসূত্র  বিষয়শ্রেণী:ঢাকা জেলার রেলওয়ে স্টেশন বিষয়শ্রেণী:২০১৭-এ চালু রেলওয়ে স্টেশন বিষয়শ্রেণী:২০১৭-এ বাংলাদেশে প্রতিষ্ঠিত
আনোয়ার হোসেন (জন্ম: ১ জানুয়ারি ১৯৫৮) একজন বাংলাদেশী অণুজীববিজ্ঞানী ও শিক্ষাবিদ। তিনি ঢাকা বিশ্ববিদ্যালয়ের অণুজীববিজ্ঞান বিভাগের অধ্যাপক এবং যশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) সাবেক উপাচার্য। বিজ্ঞান ও প্রযুক্তিতে অবদান রাখার জন্য ২০২২ সালে তিনি একুশে পদক লাভ করেন।   জন্ম  তিনি ১৯৫৮ সালের ১ জানুয়ারি মুন্সিগঞ্জের লৌহজং উপজেলার সাতঘরিয়া গ্রামে জন্মগ্রহণ করেন। তার বাবা শেখ খোরশেদ আলম ও মা পিয়ারা বেগম।   শিক্ষাজীবন  আনোয়ার হোসেন ঢাকা বিশ্ববিদ্যালয়ের প্রাণরসায়ন ও অনুপ্রাণবিজ্ঞান বিভাগ থেকে ১৯৮১ সালে স্নাতক ও ১৯৮৩ সালে স্নাতকোত্তর ডিগ্রি লাভ করেন। তিনি জাপানের টোকিও বিশ্ববিদ্যালয় থেকে ১৯৯১ সালে পিএইচডি ডিগ্রি অর্জন করেন। তিনি জাপানের সানতোরি কর্পোরেশন এবং যুক্তরাষ্ট্রের রাটগার্স বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন।   কর্মজীবন  আনোয়ার হোসেন ১৯৮৪ সালে ঢাকা বিশ্ববিদ্যালয়ের (ঢাবি) প্রাণরসায়ন ও অনুপ্রাণবিজ্ঞান বিভাগে প্রভাষক হিসেবে শিক্ষকতা জীবন শুরু করেন। ১৯৯৭ সালে তিনি ঢাবির অণুজীববিজ্ঞান বিভাগে অধ্যাপক হিসেবে যোগদান করেন। তিনি একাধিক বিদেশী বিশ্ববিদ্যালয়ে অতিথি অধ্যাপক হিসেবেও অধ্যাপনা করেছেন।  অধ্যাপনার পাশাপাশি তিনি বাংলাদেশের সরকারি ও বেসরকারি বিভিন্ন বিশ্ববিদ্যালয়ের সিনেট, সিন্ডিকেট, রিজেন্ট বোর্ড, উচ্চতর গবেষণা বোর্ড ও অ্যাকাডেমিক কাউন্সিলের সদস্য, ইউজিসির সদস্য, বাংলাদেশ বিজ্ঞান ও শিল্প গবেষণা পরিষদ (বিসিএসআইআর)-এর পরিচালনা পরিষদের সদস্যসহ বিভিন্ন গুরুত্বপূর্ণ দায়িত্ব পালন করেন।  আনোয়ার হোসেন ২০১৭ সালের ২০ মে থেকে ২০২১ সালের ১৯ মে পর্যন্ত প্রথম মেয়াদে যশোর বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে দায়িত্ব পালন করেন। ২০২১ সালের ৩ জুন তিনি দ্বিতীয় মেয়াদে একই বিশ্ববিদ্যালয়ের উপাচার্যের দায়িত্বভার গ্রহণ করেন। ২০২৪ সালের ২১ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।   প্রকাশনা  দেশীয় ও আন্তর্জাতিক জার্নালে তার উল্লেখযোগ্য সংখ্যক গবেষণাপত্র প্রকাশিত হয়েছে।   পুরস্কার ও সম্মাননা  গবেষণাকর্মের স্বীকৃতিস্বরূপ আনোয়ার হোসেন বহু বৃত্তি, পুরস্কার ও সম্মাননা লাভ করেছেন। তার প্রাপ্ত উল্লেখযোগ্য পুরস্কারের মধ্যে রয়েছে,   ইউজিসি কর্তৃক শ্রেষ্ঠ গবেষকের পুরস্কার-২০১১  ইউজিসি কর্তৃক শ্রেষ্ঠ গবেষক হিসেবে স্বর্ণপদক-২০১৮  বাংলাদেশ বিজ্ঞান একাডেমি কর্তৃক স্বর্ণপদক-২০১৮  একুশে পদক - ২০২২ (বিজ্ঞান ও প্রযুক্তি)   তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:বাংলাদেশী অণুজীববিজ্ঞানী বিষয়শ্রেণী:ঢাকা বিশ্ববিদ্যালয়ের অধ্যাপক বিষয়শ্রেণী:২০২২-এ একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী বিষয়শ্রেণী:যশোর বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:বাংলাদেশ বিজ্ঞান একাডেমির ফেলো
অঞ্জলি জঠর হলেন একজন ভারতীয় অভিনেত্রী ও মডেল যিনি কিছু হিন্দি চলচ্চিত্রে অভিনয় করেছেন।   জীবনী  চলচ্চিত্রাঙ্গনে আসার আগে ১৯৯১ সালে অঞ্জলি জঠর লিরিল সাবানের বিজ্ঞাপনে লাজ করেছিলেন। ১৯৯৪ সালে মুক্তিপ্রাপ্ত মাধোশ চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। ১৯৯৫ সালে তার অভিনীত আজমাইশ, গুন্ডারাজ ও ত্রিমূর্তি মুক্তি পায়। ১৯৯৬ সালে তার অভিনীত শাস্ত্র, বিশ্বাসঘাট ও ভীষ্ম প্রেক্ষাগৃহে মুক্তি পেয়েছিল। ১৯৯৭ সালে মুক্তি পায় তার অভিনীত চলচ্চিত্র ঢাল। তার অভিনীত সর্বশেষ চলচ্চিত্র খোটে সিক্কে ১৯৯৮ সালে মুক্তি পেয়েছল।  অঞ্জলি জঠর কৌশিক পালের সাথে বিবাহবন্ধনে আবদ্ধ হয়েছেন। তাদের একমাত্র পুত্রের নাম রিয়ান। তার পূর্বে সান ফ্রান্সিসকোতে বাস করতেন। পরবর্তীকালে তারা নিজেদের বাসস্থান পরিবর্তন করেন ও র‌্যালিতে বসবাস করতে শুরু করেন।   চলচ্চিত্র তালিকা  বছরচলচ্চিত্রচরিত্রটীকা ১৯৯৪ মাধোশ অঞ্জলি প্রথম চলচ্চিত্র ১৯৯৫ আজমাইশ অঞ্জু খান্না ১৯৯৫ গুন্ডারাজ পূজা  ১৯৯৫ ত্রিমূর্তি পূজা চৌধুরী  ১৯৯৬ শাস্ত্র পূজা প্রসাদ  ১৯৯৬ বিশ্বাসঘাট নেহা খুরানা ১৯৯৬ ভীষ্ম প্রিয়া রানা ১৯৯৭ ঢাল অঞ্জলি দিওয়ান ১৯৯৮ খোটে সিক্কে কাজল/শালিনী শেষ চলচ্চিত্র   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:ভারতীয় নারী মডেল বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী
ইয়েমিন (টিভি ধারাবাহিক)( তুর্কি : প্রতিশ্রুতি ) একটি তুর্কি ধারাবাহিক টেলিভিশন নাটক । এটি কানাল সেভেন চ্যানেলে প্রচারিত হত।এর কেন্দ্রীয় ভূমিকায় অজগি ইয়াগিজ এবং গকবার্ক ডেমিরসি অভিনয় করেছেন।আয়হান অজিন ছিলেন ইয়ামিন (প্রতিশ্রুতি) সিরিজের পরিচালক।   গল্প    মরসুম ১  হিকমেট তার ভাতিজি রেহানকে তার লম্পট পুত্র আমিরের সাথে বিয়ে দিতে ইস্তানবুল নিয়ে এসেছিল। রেহান কোনও অপরিচিত ব্যক্তিকে বিয়ে করতে চায়নি। কিন্তু তার কাকু তার রোগ সম্পর্কে জানিয়ে তাকে এজন্য অনুরোধ করেছিলেন। তিনি অনিচ্ছুক হওয়া সত্ত্বেও তার কাকুর খাতিরে সম্মতি জানায়। আমির ও বিয়ে করতে চায়নি। কারণ সে তার স্বাধীনতাকে খুব বেশি ভালোবাসত। কিন্তু বাবার দ্বারা বাধ্য হয়ে রাজি হন। কিন্তু সে রেহানের সাথে খারাপ ব্যবহার করার শপথ করেছিল ।যাতে সে নিজেই তাকে তালাক দেয়। রেহানের সাথে আমির ও তার মা কভিডান খারাপ আচরণ করেছিল। কিন্তু তার কাকু এবং তার ভগ্নিপতি সুনার কাছে সে ভালোবাসা পেয়েছিল। সময়ের সাথে সাথে সব বদলে যায় । রেহান ও আমির একে অপরের প্রেমে পড়ে যায়। তবে মৌসুম শেষে রেহান চিন্তা করে সে আমির ছেড়ে চলে যাবে কি না।   মরসুম ২  পরের মরসুমের শুরুতে রেহান আমিরকে না ছাড়ার সিদ্ধান্ত নেয়।তারা দু'জনেই একে অপরের উপর রাগ করে ছিল ।আমিরের প্রাক্তন প্রেমিকা কেম্রি আমির ও রেহানের ঘরে আগুন লাগায়।যেখানে তারা বসেছিল। পরের দিন সকালে রেহান আমিরের কাছে তাকে ভালবাসার কথা স্বীকার করে। কেম্রি মনে করে যে সে রেহানের চেয়ে সুন্দরী। একদিন সে রেহানের মুখোমুখি হয়। তাকে বলে যে সে রেহানের চেয়ে লম্বা, সুন্দর ও বুদ্ধিমান। লম্বা সেমরের সামনে রেহানকে একটি মিডজেটের মতো দেখায়। তারা হাতাহাতিতে জরিয়ে পড়ে। যেখানে কেম্রি রেহানকে সহজেই পরাস্ত করে এবং তারপরে তাকে চুম্বন করে।এতে রেহান অপমানিত বোধ করে এবং তার হারানো সম্মান ফিরে পেতে প্রতিশোধ নিতে চায়। তবে কেম্রি তাকে সর্বদা সর্বত্র পরাজিত করে। কেম্রি আমিরের বিরুদ্ধে একটি ভুয়া ভিডিও তৈরি করে রেহানকে হুমকি দিয়েছিল।বলেছিল যদি সে আমিরের ভাল চায় তবে যেন সে তাকে তালাক দেয়। রেহান আমিরের ভালোর জন্য বিবাহ বিচ্ছেদের সিদ্ধান্ত নিয়েছিল। তবে আমির তখনও তার ভালবাসার জন্য লড়াই করে যাচ্ছিল। কেম্রির মা সুহেলা আমির ও রেহানের বিরুদ্ধে কেম্রি এবং ক্যাভিডনের দুষ্ট পরিকল্পনার কথা জানতে পারে ।তিনি আমিরকে সব কিছু জানানোর সিদ্ধান্ত নেন। কিন্তু একটি গাড়ি তাকে ধাক্কা মেরে হত্যা করে। কয়েক দিন পরে আমির অবশেষে নকল ভিডিওটি দেখেন এবং কেম্রিকে গ্রেপ্তার করান। সে সব হারিয়েছে এই ভেবে কেম্রি নিজেকে গাড়ির নিচে ফেলে আত্মহত্যা করার চেষ্টা করে। কিন্তু সে বেঁচে যায়।সে হাসপাতাল থেকে পালিয়ে যায় এবং সুনাকে অপহরণ করে আবার আমির ও রেহানকে পুড়িয়ে মারার চেষ্টা করে। এবার সুনা তার হাঁটাচলা করার শক্তি ফিরে পায় ও তাদের বাঁচায়। কেম্রি মানসিক হাসপাতালে এসে ক্যাভিডানের তার সাথে জড়িত থাকার কথা পুলিশের কাছে প্রকাশ করে। কেউ তার কথা বিশ্বাস করে না ।কারণ সে পাগল হয়ে গেছে । নিজেকে বাঁচানোর জন্য ক্যাভিডন একজন লোককে ভাড়া করে।যে কেম্রিকে বৈদ্যুতিক শক দেয় ।যাতে তার স্মৃতি থেকে সমস্ত কিছু মুছে যায়।   অভিনেতা/অভিনেত্রী    রেহান তারহুন চরিত্রে অজগি ইয়াগিজ  এমির তারহুন চরিত্রে গকবার্ক ডেমিরসি  হিকমেট তারহুন চরিত্রে অভিনয় করেছেন বারকান্ট মাফাতলার  ক্যাভিডন তারহুন চরিত্রে গুল আরকান  কামাল তারহুন চরিত্রে ক্যান ভেরেল  মাসাল তারহুন চরিত্রে কানসিন মিনা গূর  কেম্রি চরিত্রে সায়দা ওলগুনার  সুনা তারকুনের চরিত্রে সেলা তরকোয়লু  জাফর চরিত্রে আলী ডেরেলি  সেহ্রি‌য়ে চরিত্রে দেরিয়া কুর্তুলু ওকতার  তথ্যসূত্র    আরও দেখুন   বুর্কু অ্যাজবার্ক   বহিঃসংযোগ      বিষয়শ্রেণী:তুর্কি নাট্য টেলিভিশন ধারাবাহিক
সাইগন বন্দর হল ভিয়েতনামের বৃহত্তম বন্দর। এই বন্দরটি হো চি মিন সিটি এর সাইগন এলাকায় অবস্থিত। এই বন্দরের দ্বারা দেশের বেশির ভাগ ব্যবসা বাণিজ্য হয়। বন্দরটি সাইগন নদীর মহোনায়  দক্ষিণ চীন সাগর এর তীরে অবস্থিত। এই বন্দর দ্বারা দেশের দক্ষিণ অংশের পণ্য দ্রব্য আমদানি-রপ্তানি হয়। এই বন্দরের উপর হো চি মিন সিটি এর অর্থনীতি অনেকাংশে নির্ভরশীল। বন্দরটি দ্বারা দেশের এক তৃতীয়াংশ বাণিজ্য সম্পাদিত হয়। পন্য দ্রব্য আমদানি ও রপ্তানির দিক দিয়ে এই বন্দরটি দেশের মধ্যে বৃহত্তম। এটি বিশ্বের ২৪ তম ব্যস্ত কন্টেইনার বন্দর।Journal of Commerce: THE JOC TOP 50 WORLD CONTAINER PORTS ২০১২ সালে বন্দরটি ৩.৫ মিলিয়ন TUES কন্টেনার পরিবহন করেছে। বন্দরটি প্রধানত কন্টেইনার বন্দর হিসাবে কাজ করে। তবে এই বন্দর দিয়ে কার্গো পণ্যও পরিবহন করা হয়।  অবস্থান সাইগন বন্দরটি দেশের দক্ষিণ অংশে মেকং নদী এর মোহনায় ব-দ্বীপ এলাকায় অবস্থিত।এটি হো চি মিন সিটি এর মধ্যে অবস্থিত।বন্দরটি ১০ ডিগ্রী উত্তর ও ১০৭.০৩ ডিগ্রী দক্ষিণ এ অবস্থিত।বন্দরটি দক্ষিণ চীন সাগর এর তীরে গড়ে উঠেছে।বন্দরটি দেশের রাজধানী শহর হ্যানয় থেকে ১৭২৬ কিলোমিটার দূরে অবস্থিত।এই বন্দর থেকে ডানাং বন্দর বা ডা নাং বন্দর এর দূরত্ব ৯৮০ কিলোমিটার। ইতিহাস বন্দরটি প্রধানত গড়ে ওঠে উপনিবেশিক সময়ে।উপনিবেশিক সময়ে বন্দর ও শহরের নাম ছিল সাইগন।কিন্তু দেশ স্বাধীনতার পর শহরটি স্বাধীনতা সংগ্রামি হো চি মিন এর নামে রাখা হয় শহরটির নাম ।কিনওতু বনওদরের নাম শহরের পুরোধো নামেই থেকে যায়।সেই সময় বন্দরটি ইন্দোচিন এর অন্যতম প্রধান বন্দর ছিল।স্বাধীন ভিয়েতনাম গঠনের পর বন্দরটির আধুনিকরন করা হয়। পোতাশ্রয় সাইগন বন্দরের পোতাশ্রয়টি দক্ষিণ চীন সাগর এর তীরে হো চি মিন সিটি এর মধ্যে গড়ে উঠেছে।পোতাশ্রয়টি ১০ মিটার এর মত গভীর।ফলে মাজারি মাপের ও বড় মাপের জাহাজ বন্দরে ভিরতে বা নোঙর করতে পারে।পোতাশ্রয়টি সমুদ্র থেকে ভিতরে অবস্থিত ফলে সমুদ্রের ঢেউ থেকে সুরক্ষিত থাকে। পরিকাঠামো বন্দরটিতে প্রধানত কন্টেইনার পরিবহনের নমুনায় কাঠামো গড়ে তোলা হয়েছে।এখানে রয়েছে কন্টেইনার টার্মিনাল।এই বন্দরে কন্টেইনার জাহাজ থেকে কন্টেইনার নামানো ও তোলার জন্য সংক্রিয় ব্যবস্থা রয়েছে। বন্দরটি সড়ক ও রেল পথের দ্বারা দেশের বড় শহর গুলির সঙ্গে যুক্ত।এছাড়া বন্দরে কার্গো পণ্য পরিবহনের ব্যবস্থা রয়েছে। আমদানি রপ্তানি বন্দরটির দ্বারা দেশের এক তৃতীয়াংশ পণ্য পরিবহন করা হয়।এই বন্দর দ্বারা ২০০৬ সালে ১.৫ মিলিয়ন কন্টেইনার পরিবহন করা হয়েছেল।২০১২ সালে বন্দরটির দ্বারা ৩.৫ মিলিয়ন কন্টেইনার পরিবহন করা হয়।  পশ্চাৎ ভূমি দেশের দক্ষিণ অংশ এই বন্দরের পশ্চাৎ ভূমির অন্তর্গত।  তথ্যসূত্র  বহিঃসংযোগ  বিষয়শ্রেণী:ভিয়েতনামের বন্দর বিষয়শ্রেণী:হো চি মিন সিটির পরিবহন
সংস্কৃতায়ন বলতে সংস্কৃত ভাষার বিভিন্ন বৈশিষ্ট্য, যেমন শব্দকোষ ও ব্যাকরণ, অন্য ভাষায় চালু করার প্রক্রিয়াকে বোঝায়। এটি অনেকসময় কোনো ভাষা সম্প্রদায়ের হিন্দুকরণ কিংবা কোনো সম্প্রদায়ের মধ্যে আরও উচ্চবর্ণের মর্যাদা চালু করার সাথে সম্পর্কিত।Punnoose, Reenu, and Muhammed Haneefa. "Problematising Hindi as the'Self'and English as the'Other'." Economic & Political Weekly 53.7 (2018). দক্ষিণ ও দক্ষিণপূর্ব এশিয়ার অনেক ভাষা ঐতিহাসিকভাবে সংস্কৃত বা তার উত্তরসূরী (প্রাকৃত ভাষা ও আধুনিক ইন্দো-আর্য ভাষাসমূহ) দ্বারা প্রভাবিত।চক্রবর্তী, শিবাশীষ। "The Role of Specific Grammar for Interpretation in Sanskrit". Journal of Research in Humanities and Social Science, 9 (2) (2021): 107-187.  দক্ষিণ এশিয়ায় সংস্কৃতায়ন অনেকসময় ফার্সিকরণ ও ইংরেজিকরণের বিপরীতধর্মী, যার অন্যতম নমুনা হচ্ছে হিন্দুস্তানি ভাষা। হিন্দুস্তানি ভাষার সংস্কৃতায়িত, ফার্সিকৃত ও ইংরেজিকৃত রূপ যথাক্রমে হিন্দি, উর্দু ও হিংলিশ নামে পরিচিত। দক্ষিণ এশিয়ায় ব্রাহ্মণ ও হিন্দু জাতীয়তাবাদীদের মধ্যে সংস্কৃতায়নের সমর্থন সবচেয়ে বেশি।  তথ্যসূত্র  বিষয়শ্রেণী:সংস্কৃত ভাষা বিষয়শ্রেণী:দক্ষিণ এশিয়ার ইতিহাস